title: http://risaleoku.com/oku/osmesnevi/58
article: ﴿بِسْمِ اللّٰه الرَّحْمٰنِ الرَّحِيمِ﴾
  ﴿اَلْحَمْدُ للّٰه وَ الصَّلَاةُ عَلٰى نَبِيِّهِ﴾
  (بو رساله، درت باب ايله بر خاتمه و بر مقدّمه اوزرينه ترتيب ايديلمشدر.)
  مقدّمه
  قرق سنه عمرمده، اوتوز سنه تحصيلمده يالڭز درت كلمه ايله درت كلام اوگرندم· تفصيلاً بيان ايديلهجكدر. بوراده يالڭز إجمالاً إشارت ايديلهجكدر. كلمهلردن مقصد: معناىِ حرفى، معناىِ إسمى، نيّت، نظردر. شويله كه:
  جنابِ حقّڭ ماسواسنه (يعنى كائناته) معناىِ حرفيله و اونڭ حسابنه باقمق لازمدر. معناىِ إسميله و أسباب حسابنه باقمق خطادر.
  أوت هر شيئڭ ايكى جهتى واردر. بر جهتى حقّه باقار. ديگر جهتى ده خلقه باقار. خلقه باقان جهت، حقّه باقان جهته تنتنهلى بر پرده ويا شفّاف بر جام پارچهسى گبى، آلتنده حقّه باقان جهتِ إسنادى گوسترهجك بر پرده گبى اولماليدر. بناءً عليه نعمته باقيلديغى زمان منعم، صنعته باقيلديغى زمان صانع، أسبابه نظر ايديلديگى وقت مؤثّرِ حقيقى ذهنه و فكره گلمليدر.
  و كذا نظر ايله نيّت، ماهيتِ أشيايى تغيير ايدر. گناهى ثوابه، ثوابى گناهه قلب ايدر. أوت نيّت عادى بر حركتى عبادته چويرر. و گوستريش ايچون ياپيلان بر عبادتى گناهه قلب ايدر. مادّياته أسباب حسابيله باقيليرسه جهالتدر. اللّٰه حسابيله اولورسه، معرفتِ إلٰهيهدر.
  ﴿اَلْحَمْدُ للّٰه وَ الصَّلَاةُ عَلٰى نَبِيِّهِ﴾
  (بو رساله، درت باب ايله بر خاتمه و بر مقدّمه اوزرينه ترتيب ايديلمشدر.)
  مقدّمه
  قرق سنه عمرمده، اوتوز سنه تحصيلمده يالڭز درت كلمه ايله درت كلام اوگرندم· تفصيلاً بيان ايديلهجكدر. بوراده يالڭز إجمالاً إشارت ايديلهجكدر. كلمهلردن مقصد: معناىِ حرفى، معناىِ إسمى، نيّت، نظردر. شويله كه:
  جنابِ حقّڭ ماسواسنه (يعنى كائناته) معناىِ حرفيله و اونڭ حسابنه باقمق لازمدر. معناىِ إسميله و أسباب حسابنه باقمق خطادر.
  أوت هر شيئڭ ايكى جهتى واردر. بر جهتى حقّه باقار. ديگر جهتى ده خلقه باقار. خلقه باقان جهت، حقّه باقان جهته تنتنهلى بر پرده ويا شفّاف بر جام پارچهسى گبى، آلتنده حقّه باقان جهتِ إسنادى گوسترهجك بر پرده گبى اولماليدر. بناءً عليه نعمته باقيلديغى زمان منعم، صنعته باقيلديغى زمان صانع، أسبابه نظر ايديلديگى وقت مؤثّرِ حقيقى ذهنه و فكره گلمليدر.
  و كذا نظر ايله نيّت، ماهيتِ أشيايى تغيير ايدر. گناهى ثوابه، ثوابى گناهه قلب ايدر. أوت نيّت عادى بر حركتى عبادته چويرر. و گوستريش ايچون ياپيلان بر عبادتى گناهه قلب ايدر. مادّياته أسباب حسابيله باقيليرسه جهالتدر. اللّٰه حسابيله اولورسه، معرفتِ إلٰهيهدر.